# Test dig selv:

# Hvilket konfirmandord passer til dig?

.

**1.Din lærer kommer til dig og siger, at du er så godt med i faget. Derfor vil han gerne have, at du hjælper en af de andre i klassen, der er kommet bagefter. Du er den eneste, der får sådan en opgave. Hvordan reagerer du på det?**

Jeg bliver glad for, at min lærer synes, at jeg er så god til faget, at jeg godt kan hjælpe – og man skal hjælpe, hvor man kan, også selvom det ikke er ens venner, så det gør jeg selvfølgelig.

Jeg bliver irriteret på min lærer over, at jeg har fået en ekstra opgave. Men jeg kan godt lide læreren, så jeg bærer over med ham og lover at gøre det.

Jeg lover at hjælpe, men håber, min lærer vil glemme alt om det.

Jeg ved godt, at det vil være rigtigt at hjælpe, men jeg gider virkelig ikke

.

**2.Din mor har influenza og er gået i seng. Du ved, at opvaskeren skal fyldes, og der skal laves mad. Hvad gør du?**

Min mor elsker mig, og det holder hun ikke op med, selvom jeg ikke hjælper med opvasken og maden.

Jeg gider simpelthen ikke, og hun har jo heller ikke bedt mig om det, så jeg lader være og siger undskyld, hvis hun bliver sur.

Hun har ikke bedt mig om det, men jeg ved, hun håber, at jeg gør det af mig selv, så det gør jeg nok.

Min mor gør så tit noget for mig, så jeg hjælper selvfølgelig også hjælpe hende.

’

**Du går til en holdsport, som du tager virkelig seriøst. Det er vigtigt for dig, at du og dit hold gør det godt, yder jeres bedste og vinder jeres kampe. Der er en på holdet, som går rigtig meget op i det, men som virkelig ikke er ret god. Det har konsekvenser for hele holdet, at han/hun er med. Hvad gør du?**

Jeg elsker mit hold og min sport, og der er kun plads på holdet til dem, der er gode nok. Jeg snakker med min træner og forlanger, at han/hun skal sættes af holdet.

Det er vigtigt at vinde, men kammeratskabet er også vigtigt. Så jeg bærer over med den dårlige spiller.

Jeg tilbyder den dårlige spiller, at vi kan træne ekstra sammen og håber, at det hjælper.

Jeg ved godt, at det ikke er fedt at få at vide, at der er noget, man er dårlig til. Men nogen må jo gøre det. Så jeg siger til den dårlige spiller, at det bedste, han/hun kan gøre for sit hold, er at stoppe.

**Du og din bedste ven/veninde kommer op og skændes, og I får sagt nogle rigtig grimme ting til hinanden. Da du kommer hjem, har du helt ondt i maven. Hvad gør du?**

I har været gode venner så længe, og du ved, at I vil grine af det i morgen.

Det var ham/hende, der startede, så hvis I skal blive gode venner igen, skal han/hun sige undskyld!

Du er rigtig ked af det og håber virkelig, at I vil blive gode venner igen i skolen i morgen.

Vores venskab betyder meget, så selvom det ikke kun var min fejl, skriver jeg og siger undskyld med det samme.

**Du får Guds magt til at gøre noget godt for hele verden. Hvad vil du helst kunne gøre?**

Jeg ville sørge for, at alle havde nogen i deres liv, de elsker, og som elsker dem.

Man har det bedst, hvis man ikke er uvenner med nogen, så jeg ville sørge for, at alle, der er uvenner, bliver gode venner igen.

Jeg ville sørge for, at alle havde muligheden for en god fremtid. Noget at håbe på.

Jeg ville sørge for, at alle havde mere godt end ondt i deres liv.

**Din vens/venindes forældre drikker for meget. Han/hun vil ikke have, at du siger det til nogen. Hvad gør du?**

Jeg tilbyder min ven/veninde at flytte hjem til mig og min familie en periode.

Jeg prøver at få min ven/veninde til at tale med sine forældre og bede dem om at stoppe med at drikke.

Jeg håber, at mine forældre kan hjælpe og taler med dem om det, selvom min ven/veninde ikke ville have det.

Hvis jeg ikke gør noget, er det forkert. Men hvis jeg gør noget, er det også forkert. Så jeg aner ikke, hvad der er det rigtige at gøre. Jeg tænker og tænker. Og imens jeg tænker, gør jeg ikke noget.

**En fra din klasse bliver mobbet virkelig meget. Hvad gør du?**

Jeg siger det til vores lærer og får hende til at tage det op, så vi kan snakke om det i klassen.

Jeg ved, at det kan komme til at gå ud over mig, hvis jeg gør noget, så jeg gør ingenting. Jeg satser på, at den, der bliver mobbet, forstår og tilgiver mig for det.

Jeg gør ingenting og håber, at mobningen ikke får for store konsekvenser for ham/hende, der bliver mobbet.

Sådan skal man ikke behandle et andet menneske. Det siger jeg også til mobberne.

**Det er din fødselsdag. Du har ønsket dig mange gode ting. Forventningsfuld pakker du gaven op fra dine bedsteforældre. Bedstemor har været i gang med at strikke. Et matchende sæt med trøje, hue og halstørklæde. Bedstemor ser forventningsfuldt på dig med glædesstrålende øjne. Hvad gør du?**

Jeg holder meget af min bedstemor. Men jeg holder også rigtig meget af mit liv, og jeg ville overleve én dag i det tøj. Så jeg kommer ikke til at bruge det. Men det siger jeg selvfølgelig ikke til bedstemor.

Det betyder mere, at bedstemor har strikket det, end at det er grimt. Så jeg beholder den selvfølgelig.

Hvis bedstemor tror, jeg er glad for det, vil dette her bare være den første af mange grimme, hjemmestrikkede gaver. Så jeg er nødt til at sige, at det ikke lige er mig og håbe, bedstemor ikke bliver ked af det.

Jeg siger ”Hold da op, hvor er det grimt! Jeg er vild med det!” Og så giver jeg bedstemor en kæmpe krammer.

**Nogle af dine bedste venner er begyndt at ryge og vil gerne have dig til at gøre det også. Hvad gør du?**

Jeg vil ikke være udefor fællesskabet, så jeg kunne godt finde på at begynde at ryge lidt. Men kun når jeg er sammen med mine venner.

Mine forældre ville blive tossede, hvis de fandt ud af det, og jeg ville få stuearrest resten af mit liv, så jeg lader være.

Jeg lader som om, jeg godt kunne finde på at begynde at ryge og håber, mine venner snart holder op igen.

Jeg siger til mine venner, at det er dumt at at ryge, og at jeg ikke begynder på det.

**Hvilken af de følgende udsagn passer bedst på dig?**

Jeg prøver at møde verden og mine medmennesker med kærlighed.

Jeg ved, at det er menneskeligt at fejle, og derfor er jeg et ret overbærende menneske. Jeg kan godt blive vred og ked af det, men jeg bliver ikke ved med at bære nag og bliver hurtigt god igen.

Jeg er et positivt menneske, der tror og håber på det bedste i mig selv, andre mennesker og i verden.

Det er vigtigt for mig at gøre det godt i livet, og at gøre det, der er godt og rigtigt både overfor mig selv og andre.